《送林文学自三水迁夹江令二首 其二》
明代·卢龙云

为忆春风岭外覃，分携犹自意难酣。传经并美三鳣兆，博古多从二酉探。

奇字久无嘲尚白，诸生应有谢成蓝。相从不尽临岐思，此地留传即道南。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。